ત્યારબાદ 2007માં 12મી વિધાનસભાની ચૂંટણીઓ યોજાઇ. 182 ધારાસભ્યો જીત્યા અને 2009માં લોકસભાની ચૂંટણીઓ વખતે કોંગ્રેસની સાથે ભાજપે પણ કેટલાંક ધારાસભ્યોને ટીકીટો આપતાં વિધાનસભા ખંડિત થઇ હતી. કોંગ્રેસે કુંવરજી બાવળીયા, ભાજપે દિનુ બોઘા સોલંકીને લોકસભામાં અજમાવ્યા અને તેઓ જીતી જતા તેમની બેઠકો માટે પેટાચૂંટણી યોજવી પડી હતી. 182 બેઠકો પૂર્ણ થયા બાદ થોડાક સમયમાં જ ચોટીલા કોંગ્રેસના ધારાસભ્યનું નિધન થતાં વિધાનસભા ખંડિત થઇ હતી. પેટાચૂંટણીમાં ભાજપના વશરામ ખોરાણી જીત્યા હતા. પરંતુ બે-ત્રણ મહિનામાં માંદગીને કારણે તેમનું નિધન થતાં વિધાનસભા ફરી વાર ખંડિત થઈ હતી. પેટાચૂંટણીમાં તેમના પુત્ર ભરત ખોરાણી જીત્યા હતા અને ફરીથી 182 બેઠકો પૂર્ણ થઈ હતી.